
Selam alejkum!


Želeo bih vas nešto upitati o stanju u kojem se trenutno nalazim. Živim u Holanidji ali s poslom sam trenutno u drugi grad i stanujem u kući jednog prijatelja. On nije musliman ali zna sve o meni i to da redovno klanjam. Zanima me jeli meni dozvoljeno klanjati u kući nemuslimana i na koju se stranu okrenuti tj, ka Kibli?Jeli dovoljno okrenuti se samo na jugozapadnu stranu jer nemam skim videti na koju je strana Kibla a ovde gde stanujem u blizini nema nigde mesdžid.I kakav je šerijatski stav za mene u vezi džume namaza.I samo da napomenem da ovde u kući ovog prijatelja svuda ima raznih slika i kipova ali nema psa osim kad dođu negovi prijatelji sa njima. Allah vas nagradio za dobro koje činite.


* 
* 
* 
* 
* 
* 
* 

 
Mogu li klanjati u kuci nemuslimana, gdje ima slika a bude ponekad i pas?

Alejkumusselam.


To da ti je kjafir prijatelj to je tema za sebe, ali pošto o tome ne pitaš ostavićemo to pitanje za neku drugu priliku.


Klanjanje namaza u kuću kjafira je dozvoljeno, naravno ako je prostorija čista od onog što se u islamu smatra nečistoćom. Da je dozvoljeno na to ukazuje opće ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** hadisa: “Učinjena mi je Zamlja mesdžidom i čistom” (mutefekun alejhi). Takođe ***[hadis](https://pitajucene.com/search/Hadis/questions/ "Pretraži pitanja o hadisima")***: “Sva Zamlja je mesdžid osim mezarja i kupatila” (Ebu Davud i Tirmizi, a vjerodostojnim ga ocjenjuju Hakim, Ibn Hibban i mnogi drugi)


Trebaš se potruditi da sto preciznije odrediš pravac Kible, na osnovu kompasa, karte tog grada, interneta i slično. S tim da je dovoljno je da se okreneš u pravcu jugoistoka (a ne jugozapada kako si napisao u pitanju) nakon što ga precizno odrediš, jer je to pravac Mekke gledajući iz pravca Holandije. A Uzvišeni kaže: “I gdje god da budete okrenite vaša lica prema njegovoj (Kabinoj) strani” (El-Bekare 150).


Islamski pravnici imaju podijeljeno mišljenje na kojoj udaljenosti se musliman mora odazvati džumi namazu. Po jednom od njih, ako u blizini oko dvadesetak kilometara imaš mesdžid u kojem se klanja džuma, obavezan si se odazvati a ako ne nisi. Sto se tiče slika (okačenih po zidovima i stavljenih u ormare) i kipova, ako si u stanju da ih skloniš (ili oboriš) zastalno ili samo dok klanjas obavezan si to učiniti, a ako nisi njihovo prisustvo (kao i psa) ne utiče na valjanost namaza. Ve billahi tevfik.


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


